டெல்லி மரங்கள் பாதுகாப்புச் சட்டப்படி, மரங்களை வெட்டுவதற்கும் அதன் கிளைகளை நீக்குவதற்கும் முறைப்படி அனுமதி பெற வேண்டும். இதுபற்றி, வனத் துறையினரிடம் அனுமதி வேண்டி என்சிஇஆர்டி சார்பில் விண்ணப்பிக்கப்பட்டிருந்தது. ஆனால், அதற்கான அனுமதியைப் பெறும் முன்னரே மரங்கள் வெட்டப்பட்டன. இதனையடுத்து, கடந்த ஆகஸ்ட் 8ஆம் தேதியன்று என்சிஇஆர்டி அலுவலகத்துக்குச் சென்று விசாரணை மேற்கொண்டனர் வனத் துறை அதிகாரிகள். அங்கிருந்த என்சிஇஆர்டி பதிவாளரிடம் ரூ.5 லட்சம் அபராதம் விதிப்பதாகத் தெரிவித்தனர்.